**ΣΥΛΛΟΓΟΣ ΕΚΠΑΙΔΕΥΤΙΚΩΝ**

**ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΧΑΪΔΑΡΙΟΥ Χαϊδάρι 26-7-2018**

Δ/νση Κορυτσάς 6, Χαϊδάρι 12461

Πληροφορίες: Σακουλογέωργα Χρυσάνθη **Προς :** Τα μέλη μας

Τηλ. 6907208937

e-mail: syllogos.pe.chaidari@gmail.com

**ΕΜΠΡΑΚΤΗ ΑΛΛΗΛΕΓΓΥΗ ΣΤΟΥΣ ΠΥΡΟΠΑΘΕΙΣ ΤΗΣ ΑΤΤΙΚΗΣ**

Τις τελευταίες μέρες ο λαός παρακολουθεί με αγωνία και οργή την τεράστια καταστροφή και την ασύλληπτη τραγωδία που εκτυλίσσεται στις περιοχές της Αττικής που έπληξε η καταστροφική πυρκαγιά.

Το Δ.Σ. του Συλλόγου Εκπαιδευτικών Π.Ε. Χαϊδαρίου εκφράζει την συμπαράσταση και την αλληλεγγύη του στους κατοίκους των περιοχών που έχουν χτυπηθεί **, πρώτα και κύρια στις οικογένειες που θρηνούν θύματα,** ανάμεσά τους και πολλά μικρά παιδιά.

Ακούσαμε για άλλη μια φορά για “*ασύμμετρα φαινόμενα και ακραίες καιρικές συνθήκες”* για ότι τάχα “δεν είναι ώρα τώρα για τέτοια” και ότι “τώρα πρέπει να είμαστε ενωμένοι”, …

Κουβέντα για τα **μέτρα αντιπυρικής προστασίας που δεν έχουν παρθεί, τις ελλείψεις σε προσωπικό και μέσα στην πυροσβεστική και συνολικά την ανεπάρκεια υποδομών δασοπροστασίας και δασοπυρόσβεσης που είναι συνειδητή πολιτική επιλογή τόσο αυτής της κυβέρνηση όσο και των προηγούμενων. Η ”ανάπτυξή” τους δεν επιτρέπει τέτοια μέτρα. Η εφαρμογή της ίδιας αυτής πολιτικής που τσακίζει καθημερινά τη ζωή μας στη περίπτωση της πυρκαγιάς πρόσθεσε απανθρακωμένους ανθρώπους και καμένα σπίτια.**

Καλούμε τα μέλη μας να δείξουν άμεσα την έμπρακτη αλληλεγγύη τους στους πληγέντες των πυρόπληκτων περιοχών.

**Συγκέντρωση ειδών πρώτης ανάγκης και βοήθειας για τους πληγέντες:**

* Εμφιαλωμένο νερό -Τρόφιμα (κονσέρβες, φρυγανιές, μπισκότα, γάλα, μακαρόνια κλπ)
* Φάρμακα (γάζες, «Μπεταντίν», παυσίπονα κλπ.)-Παιδικά είδη (τροφές, πάνες, μωρομάντηλα κλπ)

**Αιμοδοσία στις πλησιέστερες νοσοκομειακές υπηρεσίες αιμοδοσίας.**

**Παράλληλα απαιτούμε από την κυβέρνηση να πάρει άμεσα μέτρα προστασίας, ενίσχυσης και στήριξης των πυρόπληκτων και των οικογενειών τους.**

1. Να υπάρξει άμεση καταγραφή των αγνοουμένων και υπεύθυνη ενημέρωση των οικογενειών τους και όλων όσοι αναζητούν τους δικούς τους ανθρώπους.
2. Να υπάρξουν άμεσα μέτρα στήριξης των τοπικών δομών Υγείας με προσωπικό και μέσα για την περίθαλψη όσων έχουν ανάγκη.
3. Να υπάρξουν άμεσα μέτρα ασφαλούς στέγασης, καθαριότητας και υγιεινής, ένδυσης και σίτισης των πυρόπληκτων οικογενειών.
4. Να υπάρξει άμεση αποκατάσταση της ύδρευσης και της ηλεκτροδότησης στις περιοχές που επλήγησαν.
5. Έκτακτη και άμεση οικονομική ενίσχυση στους πληγέντες και στις οικογένειές τους.
6. Να υπάρξει άμεσα καταγραφή των ζημιών και ολική αποζημίωση των καταστημάτων, του εξοπλισμού, των εμπορευμάτων των αυτοαπασχολουμένων και μικρών ΕΒΕ, καθώς και των περιουσιών των εργατικών και λαϊκών οικογενειών.
7. Να παρθούν μέτρα για να μην αλλάξει η χρήση γης στις καμένες περιοχές, να προστατευθούν από τα επιχειρηματικά και εργολαβικά συμφέροντα.
8. Άμεσα μέτρα αναδιοργάνωσης της πυροπροστασίας. Μαζικές προσλήψεις σε πυροσβεστική υπηρεσία. Ανανέωση εξοπλισμού, ειδικά σε οχήματα. Αναδιοργάνωση της Δασικής Υπηρεσίας.

**Ταυτόχρονα με τα άμεσα αιτήματα, ΔΙΕΚΔΙΚΟΥΜΕ:**

1. Πλήρη κάλυψη από τον ΟΑΕΔ για εργαζόμενους που έχασαν τη δουλειά τους λόγω των πυρκαγιών. Άμεση κάλυψη για τους μισθούς τους, την ασφάλιση τους, τα ένσημα τους.
2. Πάγωμα των χρεών σε εφορία, ΟΑΕΕ, τράπεζες, χωρίς προσαυξήσεις και τόκους για τους πληγέντες. Να σταματήσουν άμεσα οι όποιες διαδικασίες κατάσχεσης.
3. Για τα τραπεζικά δάνεια. Να υπάρξει πλήρης διαγραφή των δανείων των φτωχών εργατικών και λαϊκών οικογενειών που επλήγησαν από τις πυρκαγιές για την 1η κύρια κατοικία και για την εξοχική κατοικία.
4. Πλήρη απαλλαγή από τον ΕΝΦΙΑ για τις φτωχές εργατικές και λαϊκές οικογένειες που επλήγησαν.
5. Απαλλαγή από τα δημοτικά τέλη για τους πληγέντες.
6. **Χωρίς καμία χρονοτριβή, να υπάρξει ΤΩΡΑ άμεσος σχεδιασμός, γενναία χρηματοδότηση για την υλοποίηση εκτεταμένων αντιπλημμυρικών και αντιπυρικών έργων με ευθύνη του κράτους, στην Αττική και σε όλη τη χώρα.**

-------------------------------------------------------------------------------------------------------

Στο Χαϊδάρι τα είδη συγκεντρώνονται:
• Στο Δημαρχείο του Χαϊδαρίου από την Κοινωνική Υπηρεσία καθημερινά από τις 9 πμ έως τις 3 μμ. και από τις 3 μμ έως τις 9 μμ στην είσοδο, στο φύλακα του Δημαρχείου.
• Στο ΚΑΠΗ του Δάσους από τις 6 μμ έως τις 8 μμ
Ήδη πραγματοποιείται αιμοδοσία στο τμήμα Αιμοδοσίας του ΑΤΤΙΚΟ Νοσοκομείου από τις 9 μμ έως τις 2 μμ.

Το Δ.Σ.